OBRAZAC1
Naručilac: Agencija za izgradnju i razvoj Podgorice d.o.o.
[bookmark: _GoBack]Broj: 5533
Mjesto i datum: Podgorica, 14.04.2021. godine

Na osnovu člana 27 stav 1 Zakona o javnim nabavkama („Službeni list CG“, br. 74/19) i Pravilnika o načinu sprovođenja jednostavnih nabavki („Službeni list CG“, br. 061/20, 065/20, 071/20, 074/20 i 102/20), Agencija za izgradnju i razvoj Podgorice d.o.o., objavljuje
ZAHTJEV ZA DOSTAVLJANJE PONUDA
ZA JEDNOSTAVNE NABAVKE – 107/2021
I Podaci o naručiocu 

	Naručilac: Agencija za izgradnju i razvoj Podgorice d.o.o.

	Lice/a za davanje informacija: Službenik za javne nabavke


	Adresa: Jovana Tomaševića 2A

	Poštanski broj: 81000


	Sjedište: Podgorica

	PIB:  02397579


	Telefon: 020/408-736

	Faks: 020/408-708


	E-mail adresa: zdenka.perovic@apg.co.me

	Internet stranica: www.agencijapg.me




II  Predmet nabavke:

robe
usluge
radovi

III Opis predmeta nabavke: 

Izrada Glavnog projekta rekonstrukcije ulice Špira Mugoše u zahvatu UP-a »Stara Varoš«

IV Procijenjena vrijednost nabavke:

Procijenjena vrijednost jednostavne nabavke bez uračunatog PDV-a: 6.198,34 €.



V Tehničke karakteristike ili specifikacije

PROJEKTNI ZADATAK
za izradu Glavnog projekta rekonstrukcije Ulice Špira Mugoše u zahvatu UP-a ''Stara Varoš'' u  Podgorici
  - faza elektrotehničke instalacije

                     Projektom obraditi: javnu rasvjetu, izmještanje odnosno usaglašavanje i zaštitu postojećih  instalacija visokog i niskog napona, energetsku kablovsku kanalizaciju i telekomunikacionu kanalizaciju.Vazdušnu niskonaponsku mrežu predvidjeti za kabliranje i postavljanje NKRO-a sa kojih će se napajati potrošači.
                     Projekat uraditi na riješenim saobraćajnim podlogama.
                     Projektna rješenja usaglasiti sa katastrima, uslovima i preporukama nadležnih javnih preduzeća i UTU-ima.
                     Projektna rješenja usaglasiti sa postojećim objektima i ostalim fazama 
( saobraćajna, građevinska, hidrotehničke instalacije i dr.)
                     Uraditi sinhron plan.
                                  Posebni uslovi:
                 Projektno rješenje osvjetljenja saobraćajnice uraditi sa toplo cinkovanim stubovima visine do 6 metara ukoliko postoji mogućnost da se izvede.Ukoliko ne postoji mogućnost za ovakvu realizaciju, dozvoljava se i projektno rješenje koja predviđa zamjenu postojeće rasvjete na betonskim stubovima niskonaponske mreže. Projekat mora biti u skladu sa UTU-ima, ‘’Preporukama za projektovanje, izvođenje i održavanje javne rasvjete na teritoriji Glavnog grada Podgorice’’-mart 2016. god. i Evropskim standardima. Projektnim rješenjem predvidjeti ugradnju LED svjetiljki od renomiranih proizvođača koje sadrže prenaponsku i termičku zaštitu, programibilni kontroler sa više stepena režima rada rasvjete i kućište napravljeno od materijala koje omogućava kvalitetno hlađenje i odvođenje vode. Svjetiljke predvidjeti u dvostrukom stepenu zaštite IP 66 (optički i predspojni dio) i IK 08.   
    Kablovska kanalizacija:
Projektnim rješenjem predvidjeti postavljanje kablovske kanalizacije na raskrsnicama i karakterističnim prelazima to sa PVC cijevima Ø110 mm crvene boje. Na krajevima kanalizacije predvidjeti izgradnju kablovskih okana manjih dimenzija koje omogućavaju nesmetano provlačenje i savijanje kabla ( kanalizacija se izvodi samo ako projekat saobraćaja predviđa prekope na karakterističnim mjestima, u suprotnom se neće izvoditi).
                              TK Kablovska kanalizacija:
Izvesti u skladu sa UTU-ima sa PVC cijevima Ø110 mm žute boje.
                               Izmještanje instalacija:                                                                
                     Obraditi  u skladu sa preporukama, uslovima i katastrima vlasnika instalacija, kao i važećim preporukama i propisima.
                      Projektom izmještanja predvidjeti rešenja koja će omogućiti minimalne prekide u napajanju potrošača i faznu realizaciju. 
                      Projektom dati geodetske elemente za sigurno i jasno obilježavanje djelova instalacija koji će omogućiti izmještanje (usaglašavanje) nezavisno od prethodne izgradnje saobraćajnice ili ostale infrastrukture.
                      Za projektna rešenja dati tehničko i ekonomsko obrazloženje.
Projekat uraditi u svemu prema odredbama:
· ovog projektnog zadatka;
· zakona o izgradnji objekata;
· važećih opštih i posebnih pravilnika o izradi ove vrste dokumentacije;
· ostale raspoložive dokumentacije;
                      
Projekat treba da sadrži:
· opšti dio;
· projektni zadatak;
· tehnički izvještaj;
· proračune;
· elaborat o zaštiti na radu;
· situacije sa ucrtanim trasama i rasporedom instalacija;
· obrađene karakteristične elemente sa opisima, crtežima i šemama;
· specifikaciju;
· predračun radova.
                      Napomena:Projekat obavezno dostaviti  Investitoru u elektronskom obliku na CD-u ili DVD-u u otvorenoj i zaštićenoj varijanti. Projektant  je u obavezi da ispuni posebne uslove ovog projektnog zadatka.                                                                                                                        
                                                                                                                            

OBRADIO:                                                                                                                             INVESTITOR
Boban Ceković,dipl.inž.el.

PROJEKTNI ZADATAK
za izradu Glavnog projekta rekonstrukcije Ulice Špira Mugoše u zahvatu UP-a „Stara Varoš“, u Podgorici  
SAOBRAĆAJ

Na nivou glavnog projekta treba obraditi Ulicu Špira Mugoše, približne dužine 400 m, čija je osovina definisana koordinatama tačaka 38, 25 i 24. 
Projektom obraditi sve postojeće raskrsnice.

Glavni projekat ove ulice uraditi u svemu prema:
1. Projektnom zadatku;
2. Postojećoj zakonskoj regulativi
- Zakonu o zaštiti životne sredine;
- Važećim pravilnicima (opštim i posebnim) o izradi tehničke dokumentacije;
3.Prethodnim planskim i projektnim dokumentima
- UP-u „Stara Varoš“;
- Urbanističko-tehničkim uslovima izdatim od strane Sekretarijata za planiranje prostora i održivi razvoj Glavnog grada Podgorica broj:08-332/20-1354 od 26.11.2020.godine;
4. Postojećim uslovima na terenu. 
Prije izrade Glavnog projekta potrebno je izvršiti geodetsko snimanje u razmjeri R=1:250. Koordinate i kote poligonskih tačaka sa kojih je vršeno geodetsko snimanje moraju biti u državnom koordinatnom sistemu. Tačke poligonske mreže moraju biti propisno obilježene na terenu, međusobno se dogledati i biti van koridora projektovane saobraćajnice. Na grafičkim prilozima “Geodetska podloga” i “Situacioni plan” obavezno naznačiti položaj tačaka poligonske mreže i dati spisak njihovih koordinata i kota. Osovinu ulice, odnosno projektovane profile, obilježiti željeznim klinovima i po završetku projekta, zajedno sa poligonskom mrežom, predati investitoru.
Uzdužne profile uraditi u skladu sa uslovima terena i uslovima odvodnjavanja uz obavezno postizanje podužnih i poprečnih nagiba potrebnih za odvođenje atmosferskih voda.
Poprečne profile saobraćajnice uraditi saglasno presjeku datom UTU-ima. 
Za oivičenje kolovoza predvidjeti ivičnjake 20/24cm od sivog betona MB 50, a za trotoare kameni oblutak u cementnom malteru.
Kolovoznu konstrukciju saobraćajnice dimenzionisati za očekivani saobraćaj zastorom od kamenih kocki.
Na svim pješačkim prelazima sa uzdignutim ivičnjacima treba predvidjeti rampe za kretanje invalida saglasno važećim propisima.
U zavisnosti od nivelacionog plana i stanja na terenu, predvidjeti prateće zidove uz trasu. 
Odvodnjavanje kolovoznih površina riješiti izradom projekta atmosferske kanalizacije. 
Saobraćajnu signalizaciju projektovati saglasno propisima i standardima iz ove oblasti.
Uz glavni projekat dostaviti sinhron plan sa prikazom mreže svih instalacija  na situaciji i karakterističnim poprečnim profilima, sa dokazom da je postignuta potpuna usaglašenost svih faza, kako u horizontalnom, tako i vertikalnom smislu.


SADRŽAJ PROJEKTA: Projekat treba da sadrži sve tekstualne i grafičke priloge za glavni projekat saglasno Pravilniku o načinu izrade i sadržini tehničke dokumentacije.

1. Tekstualni dio
· Opšti dio;
· Urbanističko-tehnički uslovi;
· Projektni zadatak;
· Tehnički izvještaj;
· Numerički podaci za obilježavanje trase;
· Predmjer radova sa dokaznicama mjera; 
· Predračun radova;
· Detaljan tehnički opis radova za sve pozicije.

2. Grafički prilozi
· Pregledni situacioni plan u R = 1:1000;
· Geodetska podloga u R = 1:250;
· Situacioni plan u R = 1:250;
· Uzdužni profil u R = 1:500/50;
· Normalni poprečni profili u R = 1:50;
· Potrebni detalji u R = 1:10 i R = 1:5;
· Poprečni profili u R = 1:100;
· Nivelacioni plan u R = 1:250;
· Projekat saobraćajne signalizacije u R = 1:250;
· Sinhron plan u R = 1:250.

Podgorica, februara 2021.god.
                                                                                                 Investitor

PROJEKTNI ZADATAK
za izradu Glavnog projekta rekonstrukcije Ulice Špira Mugoše u zahvatu UP-a „Stara Varoš“
u Podgorici – Hidrotehničke instalacije

	Prilikom izrade tehničke dokumentacije potrebno je poštovati opredeljenja iz UP-a, kao i voditi računa o racionalnosi izgradnje u skladu sa postojećim stanjem na terenu kako bi se stvorili povoljni uslovi za rješavanje hidrotehničkih instalacija i usaglašavanje postojećeg stanja infrastrukture sa novoprojektovanim.

	Za izradu projekta koristiti:
· UP „Stara Varoš“ u Podgorici;
· Raspoloživu usvojenu tehničku dokumentaciju kojom su obuhvaćene hidrotehničke instalacije na području UP-a;
· Katastre postojećih podzemnih instalacija i dr.;
· Urbanističko-tehničke uslove izdate od Sekretarijata za planiranje prostora i održivi razvoj Glavnog grada Podgorica br. 08-332/20-1354 od 26.11.2020. godine;
· Katastar instalacija i tehnički uslovi priključenja izdati od preduzeća D.O.O. „Vodovod i kanalizacija“ Podgorice br. 113UP1-041/20-7890 od 11.12.2020. godine i dopune  br. 113UP1-041/20-7887 od 11.12.2020. godine, koje treba priložiti uz projekat.

Projektant je u obavezi da:
· Prije izrade projektno-tehničke dokumentacije snimi i provjeri geometrijske atribute postojećih hidrotehničkih instalacija i objekata na istim, naročito na mjestima priključenja novoprojektovanih instalacija bez preuzimanja podataka iz urađenih projekata.
· Hidrotehničke instalacije projektuje prema predmetnom UP-u, a shodno izdatim uslovima D.O.O. „Vodovod i kanalizacija“ Podgorice br. 113UP1-041/20-7887 od 11.12.2020. godine. godine, poštujući pravila struke i tehničke mogućnosti, a uklapajući se sa uslovima na terenu.
· Poruči svu tehničku dokumentaciju koja je do sada urađena, a na koju se vežu planirane hidrotehničke instalacije.
· Riješi odvodnju sa saobraćajnice i pripadajućih slivnih površina, u skladu sa tehničkim mogućnostima, a shodno izdatim uslovima preduzeća “Vodovod i kanalizacija” d.o.o Podgorica. 
· Projektnim rješenjem i predmjerom radova, obuhvati sva eventualna izmještanja postojećih instalacija koje padaju u koridor saobraćajnice, a sve shodno izdatim uslovima D.O.O.  »Vodovod i kabnalizacija«.
· Koridore trase novoprojektovanih instalacija isprojektuje vodeći računa da se eksproprijacija, odnosno imovinski problemi, svedu na najmanju moguću mjeru.
· Projektnim riješenjem obuhvati i tretira postojeće hidrotehničke instalacije i objekte na istim (čvorove, slivnike, šahte, septičke jame...), podizanje i spuštanje instalacija, poklopaca i ploča na projektovanu niveletu saobraćajnice, uz priloženi detalj istih sa planom armiranja, ukoliko se nađu na trasi. 
· Dati detalje ugradnje poklopaca na vodovodnim čvorovima, revizionim oknima fekalne kanalizacije i slivnim rešetkama, vodeći računa da se kolovozna konstrukcija izvodi od kamenih kocki 10x10 cm.
· Predmjerom radova, za betonske radove, posebno razdvoji pozicije za gornje AB ploče, a posebno za donje AB ploče, i posebno  za zidove, odnosno tijela okana, takođe posebnom pozicijom obuhvati potrebnu armaturu.
· Na atmosferskoj i fekalnoj kanalizaciji, predmjerom radova predvidi zamjenu zemljanog materijala tamponom, potrebnim za zatrpavanje kanalskog rova nakon ugradnje cjevovoda. 
· Trasu atmosferske kanalizacije projektuje do mjesta priključenja na postojeći kolektor ili ispusta. Na novoprojektovanu atmosfersku kanalizaciju dodati bočne prelaze za priključenje postojećih i budućih potrošača do granica urbanističkih parcela koje gravitiraju predmetnoj saobraćajnici, gdje je potrebno predvidjeti čepovanje cijevi. Za projektovane bočne prelaze potrebno je priložiti dokaznice mjera nezavisno od dokaznica za glavne kanale, a u predmjeru i predračunu, pozicije i količine radova za bočne prelaze dati posebno.
· Provjeriti niveletu izvedene fekalne kanalizacije, i ukoliko ima pad manji od 5‰ izvršiti rekonstrukciju iste.
· Projektom obradi i analizira hidraulički proračun novoprojektovanih instalacija, i isti priloži u projektnoj dokumentaciji. 
· U opisu pozicija predmejera radova naglasiti za cijevni materijal, da li su obuhvaćeni cjevovodi unutrašenjeg ili spoljnjeg projektovanog prečnika.
· Na situaciji, osim nanesenih postojećih hidrotehničkih podzemnih instalacija, iskotira mjesta njihovog ukrštanja sa novoprojektovanim  instalacijama, kao i međusobna ukrštanja novoprojektovanih hidrotehničkih instalacija, kako bi se imao uvid na dio instalacija koje prolaze trasom predmetnih radova i njihovih dubini u odnosu na dionicu novoprojektovane trase, posebno ako nije dat podužni profil za kratke dionice. Ukrštanja instalacija i njihove dubine, nanijeti i na uzdužnim profilima hidrotehničkih instalacija. 
· Armirano - betonske objekte na hidrotehničkim instalacijama uradi sa statičkim proračunima, planom armiranja, izvođačkim detaljima,  dokaznicama i iskazanim posebnim pozicijama potrebne armature u predmjeru radova.
· Projektovani vodovod vezati u prsten sa vodovodom  u Ul. Radoja Jovanovića.
· Shodno izdatim uslovima D.O.O. „Vodovod i kanalizacija“ br. 113UP1-041/20-7887 od 11.12.2020. godine, vodovodne priključke predvidjeti sa mogućnošću priključenja na projektovani vodovod preko vodovodnih okana „grupno“, tako što će se projektovati iz čvornih mjesta (PVC kanalice ili PEHD cjevovodi) bočni prilazi za priključenje potrošača do granica urbanističkih parcela koje gravitiraju predmetnoj saobraćajnici, gdje je potrebno predvidjeti čepovanje cijevi. Za projektovane bočne prelaze je potrebno priložiti dokaznice mjera nezavisno od dokaznica za glavne kanale, a u predmjeru i predračunu radova, pozicije i količine radova za bočne prelaze dati posebno.
· Shodno važećem Pravilniku o tehničkim normativima za hidrantsku mrežu za gašenje požara i uslovima D.O.O. „Vodovod i kanalizacija“ Podgorice, ukoliko se predviđaju, projektovati potreban broj nadzemnih PP hidranata.
· Shodno izdatim uslovima D.O.O. „Vodovod i kanalizacija“ za atmosfersku kanalizaciju potrebno je predvidjeti separator ukoliko su duž novoprojektovane saobraćajnice projektovani parkinzi (sa obrađenom zaštitom odnosno rasteretnom pločom, sa detaljima armiranja i svim potrebnim grafičkim prilozima), a slivnik prije separatora treba da ima taložnik.
· Za sve projetkom predviđene radove obraditi predmjer sa predračunima za svaku stavku projekta, uz naznaku standarda po pozicijama za potrebnu vrstu radova.
· Izbor cjevnog materijala se vrši shodno Pravilniku o standardizaciji materijala i opreme koji se ugrađuje na teritoriji Glavnog grada Podgorice.
PROJEKAT HIDROTEHNIČKIH INSTALACIJA  treba da sadrži sve tekstualne i grafičke priloge za Glavni projekat saglasno Zakonu i Pravilniku o načinu izrade i sadržini tehničke dokumentacije za građenje objekata (Sl. Crne Gore, br. 044718 od 06.07.2021.godine): 
1. Tekstualni dio (u skladu sa članom 10)
2. Numerička dokumentacija (u skladu sa članom 12)
· Hidraulički proračuni,
· Podaci za obilježavanje;
· Kubature iskopa (tabele);
· Dokaznice količina;
· Specifikacija materijala (tabele);
· Predmjer i predračun radova;

3. Grafički prilozi 
· pregledna situacija u pogodnoj razmjeri, (shodno izdatim uslovima »Vodovod i kabnalizacija«)
· situacioni plan  (1:250),
· hidrotehnička rješenja na saobraćajnoj podlozi,
· uzdužni profili,
· izvođački detalji u R = 1:25 ÷1:10 ÷ R = 1:5, 
· plan armiranja (AB ploča, zidova…), 
· izvođački detalji priključenja na postojeće instalacije,
· karakteristični presjeci sa ucrtanim svim postojećim i novoprojektovanim instalacijama,

Uz projekat dostaviti sinhron plan sa prikazom mreže svih instalacija na situaciji i karakterističnim poprečnim profilima, sa dokazom da je postignuta potpuna usaglašenost svih faza, kako u horizontalnom, tako i vertikalnom smislu.
Napomena: Projekat nakon pozitivnog izvještaja revizora dostaviti Investitoru; tehničku dokumentaciju u štampanoj i elektronskoj formi prema Ugovoru (CD/DVD - PDF format zaštićen sa elektronskim potpisom projektanta), takođe je potrebno predati grafičke i numeričke djelove u elektronskoj formi (CD/DVD - u Word-u, Excelu-naročito predmjer radova), a tehničku dokumentaciju u DWG formatu.

Podgorica, mart 2021. godine                                                                                 INVESTITOR:


VI Način plaćanja

80% nakon dobijanja pozitivne revizije i 20% nakon izvršenog obilježavanja trase na terenu, virmanski

VII Rok isporuke robe, izvođenja radova, odnosno pružanja usluge:

25 dana od dana zaključivanja ugovora 

VIII Kriterijum za izbor najpovoljnije ponude:

najniža ponuđena cijena  						broj bodova  	  100	

IX  Način i rok dostavljanja ponuda

Ponude se mogu predati preko ESJN-a zaključno sa danom 20.04.2021. godine do 08:30 sati.

Ponude će se otvoriti dana  20.04.2021. godine, u 08:30 sati.

X Rok za donošenje obavještenja o ishodu postupka

20 dana od dana otvaranja ponuda

XI Druge informacije

	Uslovi za obavljanje djelatnosti:
1. U postupku javne nabavke može da učestvuje samo privredni subjekat koji je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište što se dokazuje dostavljanjem dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta.
2. U postupku javne nabavke može da učestvuje samo privredni subjekat koji posjeduje ovlašćenje (dozvola, licenca, odobrenje ili drugi akt) u skladu sa zakonom što se dokazuje dostavljanjem ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke) i to:
-Licenca o utvrđivanju ispunjenosti uslova iz člana 122 Zakona o planiranju prostora i izgradnji objekata (Sl. list CG br. 64/2017, 44/2018, 63/2018, 11/2019 i 82/2020) za obavljanje djelatnosti izrade tehničke dokumentacije i izvođenje radova, izdata od strane Ministarstva održivog razvoja i turizma;
-Za obavljanje geodetskih poslova potrebno je dostaviti: Licencu za projektovanje geodetskih radova-osnovni geodetski radovi, državni premjer, katastar nepokretnosti i vodova, u skladu sa Zakonom o državnom premjeru i katastru nepokretnosti, izdatu od Uprave za nekretnine.

Stručna i tehnička sposobnost:
Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora i to: U skladu sa članom 123 Zakona o planiranju prostora i izgradnji objekata, ponuđač je dužan da dostavi licence za ovlašćenog inženjera koji će rukovoditi izradom tehničke dokumentacije, te licence za ovlašćene inženjere za izradu dijela tehničke dokumentacije za glavni građevinski projekat: saobraćaja, konstrukcije i hidrotehničkih instalacija, licence ovlašćenih inženjera za glavni elektrotehnički projekat: jake struje (energetika) i slabe struje (elektronika).
Ponuđač je dužan da za fazu saobraćajne signalizacije ima zaposlenog diplomiranog saobraćajnog inženjera, dostaviti kopiju diplome ili uvjerenje o završenom fakultetu.
Ponuđač je dužan da dostavi dokaz da stručno lice odgovorno za vršenje geodetskih poslova posjeduje ovlašćenje za projektovanje geodetskih radova-osnovni geodetski radovi, državni premjer, katastar nepokretnosti i vodova.
Za svako lice dostaviti dokaz o zaposlenju (kopija radne knjižice, kopija prijave o osiguranju ili ugovor o radu) koji se mogu provjeriti kod nadležnog organa, odnosno organizacije.
Za ovlašćene inženjere za građevinski i elektrotehnički projekat je neophodno dostaviti potvrdu o članstvu u IKCG.

Sredstva finansijskog obezbjeđenja ugovora o javnoj nabavci
Ponuđač čija ponuda bude izabrana kao najpovoljnija je dužan da sa zaključenim ugovorom o nabavci dostavi naručiocu:
 garanciju za dobro izvršenje ugovora u iznosu od 10% od vrijednosti ugovora
- Vrednovanje ponuda po kriterijumu najniža cijena vršiće se na sljedeći način:

                           najniže ponuđena cijena 
broj bodova = -----------------------------------  x 100    
                                ponuđena cijena

Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.




Službenik za javne nabavke 	                                                             Ovlašćeno lice naručioca
        Zdenka Perović                                                                    Srđan Raičević, izvršni direktor
______________________	 M.P.                     ____________________________    






Obrazac 2




Na osnovu člana 5 stav 4 Pravilnika o načinu sprovođenja jednostavnih nabavki („Službeni list CG“, br. 061/20, 065/20, 071/20, 074/20 i 102/20) _______________________ dostavlja






I Z J A V U




Kojom potvrđuje da u potpunosti ispunjava sve uslove utvrđene zahtjevom za dostavljanje ponuda za jednostavne nabavke broj:______od _________ za nabavku (vrsta i opis predmeta nabavke) procijenjene vrijednosti ____ EUR-a.

    U postupku jednostavne nabavke nijesam u sukobu interesa sa ličima navedenim u Zahjevu.


Ovlašćeno lice    (ime i prezime), (svojeručni potpis) 



M.P.












